**NADZORNI ODBOR**

Občine Trzin

Mengeška c. 22, 1236 Trzin

Številka zadeve: 9001-0008/2015-10

Datum: 09.06.2016

Na podlagi 42. člena Statuta Občine Trzin (Uradni vestnik OT, št. 2/06 – uradno prečiščeno besedilo in 8/06) in 29. člena Poslovnika Nadzornega odbora Občine Trzin (Uradni vestnik OT, št. 2/15) je Nadzorni odbor občine Trzin na 12. redni seji z dne 08. 06. 2016 sprejel

**POROČILO NADZORA NAD PORABO OBČINSKIH SREDSTEV ZA sodne stroške, storitve odvetnikov, sodnih izvedencev, tolmačev, notarjev in drugih za obdobje od 1.7.2014 do 30.6.2015**

**Ime nadzorovanega organa:**

**Občina Trzin**

Mengeška 22

1236 Trzin

**Odgovorna oseba nadzorovane osebe:**

Peter LOŽAR

##

## Uvod

Nadzorni odbor Občine Trzin je na svoji 2. redni seji dne 04.02.2015 sprejel sklep o ustanovitvi delovne skupine za nadzor nad porabo občinskih sredstev za sodne stroške, storitve odvetnikov, sodnih izvedencev, tolmačev, notarjev in drugih za obdobje od 1.7.2014 do 30.6.2015. V delovno skupino sta bili imenovani Elda Romac in Katarina Kadunc.

Na podlagi pridobljenih konto kartic proračunske postavke 0045 – Sodni stroški, stroški notarjev in odvetnikov za nadzorovano obdobje je delovna skupina naročila dokumente za izbrani vzorec. Občina Trzin je pravočasno pripravila dokumentacijo. Delovna skupina se je sestala 9. marca 2016. Opravili smo pregled priložene dokumentacije in se pogovorili z direktorico občinske uprave. Delovna skupina je nadzor zaključila in izdelala osnutek poročila 9.3.2016. Po prejetem odzivu je delovna skupina 8.6.2016 pripravila končno poročilo.

Namen in cilj nadzora:

* preveriti skladnost finančnega poslovanja z zakoni in podzakonskimi akti ter preglednost poslovanja;
* preveriti skladnost finančnega poslovanja s proračunom Občine Trzin;
* poročati o ugotovljenih nepravilnostih;
* podati priporočila in predloge za izboljšanje.

##

## Ugotovitveni del

Nadzorni odbor izreka pozitivno mnenje o predmetu nadzora – nadzor porabo občinskih sredstev za sodne stroške, storitve odvetnikov, sodnih izvedencev, tolmačev, notarjev in drugih za obdobje od 1.7.2014 do 30.6.2015.

V nadaljevanju podajamo ostale ugotovitve in z njimi povezana priporočila, ki izhajajo iz opravljenega nadzora.

**Priporočila in predlogi**

**Stroški odškodnine**

Ugotovitev

Pri pregledu stroška v višini 3.307,82 je delovna skupina ugotovila, da je plačilo odškodnine v sporu z fizično osebo (poškodba zaradi padca na pločniku) evidentirano v breme proračunske postavke 0045 - Sodni stroški, stroški notarjev in odvetnikov. Delovna skupina ugotavlja, da je plačilo sicer evidentirano na konto z ustreznim nazivom Odškodnine zaradi sodnih postopkov (konto 402920), vendar ne sodi na proračunsko postavko 0045 - Sodni stroški, stroški notarjev in odvetnikov, ker ne predstavlja plačila sodnih stroškov in odvetniških storitev temveč odškodnino (vtoževan znesek) v pravdni zadevi.

Priporočilo

Občini Trzin priporočamo, da plačila odškodnin iz zaključenih sodnih sporov, evidentira na ustrezni konto glede na naravo odškodnine, ne pa v breme nadzorovane proračunske postavke.

Odziv nadzorovane osebe

Odškodnine zaradi sodnih postopkov ni mogoče planirati vnaprej, ker je težko predvideti, kdaj bo realizacija (če bo) odškodnine. Zato jih je včasih težko razmejiti na točno določeni strošek. Predlog nadzorovane osebe je, da se proračunska postavka razširi s spremembo imena v PP 0045 – Sodni stroški, stroški odvetnikov, notarjev, stroški odškodnin in drugi stroški.

Odziv nadzornega odbora

Strinjamo se, da je izdatke za stroške odškodnin težko predvideti. Kljub temu menimo, da bi morala biti odškodnina financirana iz proračunske postavke, ki po naravi predstavlja vsebino, za katero je odškodnina plačana. V kolikor to ni možno, se strinjamo s predlogom Občine, da se obstoječo proračunsko postavko PP 0045 razširi.

 Predsednica nadzornega odbora:

 Katarina Kadunc, l.r.